17 sarnaqäwi: Ispa wawanakax janiw kikpäpkänti
AKA pä waynitunakax janiw kikpäpkiti. ¿Sutinakap yattati? Flecha apt’ataxa Esaú satawa, uwijanak uñjaski ukasti Jacob satarakiwa.
Isaacampi Rebecampin ispa jan ukax mellizo wawanakapawa. Isaacaxa Esaurux wal munasïna, kunattix animalanak katuñataki khusänwa ukat familiatakiw manq’añ apanirïna. Ukampisa Rebecax Jacoburuw wal munasïna, kunattix jan colerayiri suma wawänwa.
Ukapachax Abraham achachilapax jakaskänwa, Jacobuxa Jehová Diosat parlir ist’añxa wal munpachäna. Abrahamax 175 maraniw jiwxäna, ukhaxa uka waynitunakaxa 15 maranïxapxänwa.
Esaux 40 maranïxäna ukhaxa Canaán uraqin utjasir pä warmimpiw casarasïna. Isaacarusa Rebecarusa wal ukax llakisiyäna, kunattix uka warminakax janiw Jehová Diosar yupaychapkänti.
Mä uruxa Jacobun luratapatwa Esaux wal colerasïna. Isaac tatax jilïr yuqapar bendiciñapänwa. Esaú yuqapaw jilïrinxa, ukatwa bendición katuqañapänxa. Ukampis Esauxa jilïr wawañxa Jacoburuw aljxatayna. Ukhamaraki, kunapachatï uka pä wawax yurxäna jan ukax nasxäna ukhaxa, ‘Jacobuw bendición katuqani’ sataynaw Diosaxa. Ukarjamapï phuqasïnxa. Isaacax Jacob sullka yuqaparuw bendicïna.
Jacobur bendicitayna uk yatisaxa, Esaux wal colerasïna. Sintipuniw phiñasïna, Jacobur jiwayañ amtäna. Rebecax uk yatisaxa, wal llakisïna. Ukatwa, Isaacarux akham säna: ‘Wali chuyma usuyapunïniwa Jacobux aka Canaán markankiri warmimpi casarasini ukhaxa’ sasa.
Ukatwa Isaacax Jacobur jawsasin akham säna: ‘Canaán markankir warmimpix janiw casarasiñamäkiti. Ukat sipana Betuel achachilaman utap sarma. Labán sat yuqapan mä phuchapampi casarasim’ sasa.
Jacobux tatapar ist’asax Harán uraqiruw wali jay saräna, kawkintï familiaranakapax utjasipkäna ukaru.
Génesis 25:5-11, 20-34; 26:34, 35; 27:1-46; 28:1-5; Hebreos 12:16, 17.
Jiskt’äwinaka
- ¿Esaumpi Jacobumpix khitinakäpxänsa, kunats mayj mayjapxänxa?
- Kunapachatï Abraham achachilapax jiwxäna ukhaxa, ¿Esaumpi Jacobumpixa qhawqha maranïxapxänsa?
- ¿Kun lurasasa Esaux awk taykapar llakisiyäna?
- ¿Kunatsa Esaux Jacobutakix wal colert’asïna?
- ¿Isaacax kamsasas Jacob yuqaparux iwxäna?
Yaqha jiskt’äwinakampi
- Liyt’añamawa Génesis 25:5-11, 20-34.
¿Jehová Diosax kamsataynas Rebecan pä wawanakapatxa? (Gén. 25:23.)
¿Kunjamsa Esaux jilïr wawäñxa uñjäna ukat kunjamsa Jacobux uñjarakïna? (Gén. 25:31-34.)
- Liyt’añamawa Génesis 26:34, 35; 27:1-46, ukat 28:1-5.
Esaux Diosan bendicionanakap janiw yäqkänti, ¿uk kunjamatsa uñacht’ayänxa? (Gén. 26:34, 35; 27:46.)
Diosan bendicionap katuqañamatakixa, ¿kun lurañamaw wakisi sänsa Isaacaxa Jacoburuxa? (Gén. 28:1-4.)
- Liyt’añamawa Hebreos 12:16, 17.
¿Bendicionanak jisk’achiri jaqinakax kunarus purt’asipxani ukat Esaur paskatayna ukax kunjamsa uk uñacht’ayistu?
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn